ಟಿಸ್ಸಿ ಥಾಮಸ್

ಟಿಸ್ಸಿ ಥಾಮಸ್ (ಜನನ - ೧೯೬೪) ಭಾರತದ ಬಹು ನಿರೀಕ್ಷಿತ ಅಗ್ನಿ-೪ ಕ್ಷಿಪಣಿ ಯೋಜನೆಯ ನಿರ್ದೇಶಕರು. ಇವರು ಪ್ರಸಕ್ತ ರಕ್ಷಣಾ ಸಂಶೋಧನೆ ಮತ್ತು ಅಭಿವೃದ್ಧಿ ಸಂಸ್ಥೆ (ಡಿಫೆನ್ಸ್ ರಿಸರ್ಚ್ ಅಂಡ್ ಡೆವಲಪ್ಮೆಂಟ್ ಆರ್ಗನೈಜೇಷನ್) ಯ ಮಹಾನಿರ್ದೇಶಕಿಯಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.'ಡಿ ಆರ್ ಡಿ ಒ 'ಮಹಾನಿರ್ದೇಶಕಿಯಾಗಿ ಕಾರ್ಯ ನಿರ್ವಹಿಸುತ್ತಿರುವ ಎರಡನೇ ಮಹಿಳೆ.( ಜೆ.ಮಂಜುಳಾ ಮೊದಲನೆಯವರು). ಇವರು ಭಾರತದ ಕ್ಷಿಪಣಿ ಯೋಜನೆಯ ಮೊದಲ ಮಹಿಳಾ ನಿರ್ದೇಶಕರು. ಇವರನ್ನು 'Missile Woman' (ಕ್ಷಿಪಣಿ ಮಹಿಳೆ) ಎಂದು ಕರೆಯುತ್ತಾರೆ.

ಬಾಲ್ಯ ಮತ್ತು ಶಿಕ್ಷಣ
ಇವರು ಏಪ್ರಿಲ್ ೧೯೬೩ ರಲ್ಲಿ ಕೇರಳದ ಆಲಪುಳದಲ್ಲಿ ಜನಿಸಿದರು. ತಂದೆ ಥಾಮಸ್ ಅಕೌಂಟಂಟ್ ಆಗಿದ್ದರು.ತಾಯಿ ಕುಂಜಮ್ಮ ಥಾಮಸ್ ಗೃಹಿಣಿ.  ಇಂಜಿನಿಯರಿಂಗ್ ಪದವಿಯನ್ನು ತ್ರಿಶೂರ್ ನ ಸರ್ಕಾರಿ ಇಂಜಿನಿಯರಿಂಗ್ ಕಾಲೇಜಿನಲ್ಲಿ ಪೂರೈಸಿದರು. ಆಗಿನ ಇನ್ಸ್ಟಿಟ್ಯೂಟ್ ಆಫ್ ಆರ್ಮ್ಡ್ ಟೆಕ್ನಾಲಜಿ  (ಈಗ ಡಿಫೆನ್ಸ್ ಇನ್ಸ್ಟಿಟ್ಯೂಟ್ ಆಫ್ ಅಡ್ವಾನ್ಸ್ಡ್ ಟೆಕ್ನಾಲಜಿ) ಪೂನಾದಲ್ಲಿ ಕ್ಷಿಪಣಿ ತಂತ್ರಜ್ಞಾನದಲ್ಲಿ ಎಂ.ಟೆಕ್ ಪದವಿ ಗಳಿಸಿದರು.

ವೃತ್ತಿ ಜೀವನ
ಟಿಸ್ಸಿ ಥಾಮಸ್, ಭಾರತದ ಪ್ರಮುಖ ಕ್ಷಿಪಣಿಗಳಾದ ಅಗ್ನಿ-೩, ಅಗ್ನಿ-೪ ಮತ್ತು ಅಗ್ನಿ-೫ ಯೋಜನೆಯ ನಿರ್ದೇಶಕಿhttp://www.deccanherald.com/content/11243/tessy-thomas-agni-v-project.html. ಇದರಿಂದಾಗಿ ಇವರು "ಅಗ್ನಿಪುತ್ರಿ" ಎಂದೇ ಪ್ರಖ್ಯಾತರಾಗಿದ್ದಾರೆ. ಅಗ್ನಿ-೫ ಕ್ಷಿಪಣಿ ಭಾರತದ ಹೆಮ್ಮೆ.

ವೈಯಕ್ತಿಕ ಜೀವನ
ಇವರು ಭಾರತೀಯ ನೌಕಾಪಡೆಯಲ್ಲಿ ಕಮಾಂಡರ್ ಆಗಿರುವ ಸರೋಜ್ ಕುಮಾರ್ ರನ್ನು ವಿವಾಹವಾಗಿದ್ದಾರೆ. ಇವರ ಮಗ ತೇಜಸ್ ಒಬ್ಬ ಇಂಜಿನಿಯರ್.

ಪ್ರಶಸ್ತಿಗಳು
 ಲಾಲ್ ಬಹದ್ದೂರ್ ಶಾಸ್ತ್ರಿ ರಾಷ್ಟ್ರೀಯ ಪ್ರಶಸ್ತಿ http://www.firstpost.com/fwire/missile-woman-tessy-thomas-conferred-shastri-award-476024.html?utm_source=fwire&utm_medium=hp.

ಕ್ಷಿಪಣಿ ತಂತ್ರಜ್ಞಾನ ಕ್ಷೇತ್ರದಲ್ಲಿ ಭಾರತವನ್ನು ಸ್ವಾವಲಂಬಿಗಳನ್ನಾಗಿ ಮಾಡಿದ ಕೊಡುಗೆಗಾಗಿ ಥಾಮಸ್ ಲಾಲ್ ಬಹದ್ದೂರ್ ಶಾಸ್ತ್ರಿ ರಾಷ್ಟ್ರೀಯ ಪ್ರಶಸ್ತಿಯನ್ನು ಪಡೆದರು. ಅವರು ೨೦೧೮ ರಲ್ಲಿ ಜೈಪುರದ (ಎಫ್ಎಂಎಸ್-ಐಆರ್ಎಂ) ಮ್ಯಾನೇಜ್ಮೆಂಟ್ ಸ್ಟಡೀಸ್ - ಇನ್ಸ್ಟಿಟ್ಯೂಟ್ ಆಫ್ ರೂರಲ್ ಮ್ಯಾನೇಜ್ಮೆಂಟ್ನಲ್ಲಿ ಡಾ. ಥಾಮಸ್ ಕ್ಯಾಂಗನ್ ಲೀಡರ್ಶಿಪ್ ಪ್ರಶಸ್ತಿಯನ್ನು ಪಡೆದರು.

ಬಾಹ್ಯ ಸಂಪರ್ಕ
 ಟಿಸ್ಸಿ ಥಾಮಸ್ ಅವರ ಬಗ್ಗೆ ಇಂಡಿಯಾ ಟುಡೆಯಲ್ಲಿಯ ಲೇಖನ
 ಬಿಬಿಸಿ ಲೇಖನ
 ಉಲ್ಲೇಖಗಳು 

ವರ್ಗ:ವಿಜ್ಞಾನಿಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ